ตำบลบ้านไร่ (อำเภอเทพสถิต)

บ้านไร่ เป็นตำบลในอำเภอเทพสถิต จังหวัดชัยภูมิ เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลบ้านไร่ตั้งแต่ปี พ.ศ. 2539 วันที่ 30 มกราคม พ.ศ. 2539 เป็นที่ตั้งของอุทยานแห่งชาติป่าหินงาม วันที่ 30 ธันวาคม พ.ศ. 2535

 ที่ตั้งและอาณาเขต 
ตำบลบ้านไร่ มีอาณาเขตติดต่อกับเขตการปกครองข้างเคียงดังต่อไปนี้ วันที่ 28 ตุลาคม พ.ศ. 2541

 ทิศเหนือ ติดต่อกับตำบลนายางกลัก
 ทิศตะวันออก ติดต่อกับตำบลซับใหญ่ (อำเภอซับใหญ่) และตำบลโคกเพชรพัฒนา (อำเภอบำเหน็จณรงค์)
 ทิศใต้ ติดต่อกับตำบลห้วยยายจิ๋ว และตำบลวะตะแบก
 ทิศตะวันตก ติดต่อกับตำบลกุดตาเพชร (อำเภอลำสนธิ จังหวัดลพบุรี)

 ประวัติ 
พื้นที่เป็นหมู่บ้านในตำบลนายางกลัก กิ่งอำเภอเทพสถิต ปี พ.ศ. 2520 ทางจังหวัดชัยภูมิได้แยกพื้นที่หมู่ 3 บ้านวังอ้ายโพธิ์, หมู่ 7 บ้านวังอ้ายคง, หมู่ 8 บ้านไร่, หมู่ 12 บ้านวังตาเทพ, หมู่ 13 บ้านโคกกระเบื้องไห และหมู่ 15 บ้านวังสำราญ รวม 6 หมู่บ้านตั้งขึ้นเป็น ตำบลบ้านไร่ วันที่ 5 กรกฎาคม พ.ศ. 2520 โดยชื่อตำบลมาจากคำว่า "โดงคะม่า" ในภาษาญัฮกุร คำว่า "โดง" หมายถึง บ้าน และ "คะม่า" หมายถึง ไร่ข้อมูลพื้นฐานพื้นที่ตำบลบ้านไร่ อำเภอเทพสถิต จังหวัดชัยภูมิ - องค์การบริหารส่วนตำบลบ้านไร่ สืบค้นเมื่อวันที่ 6 กุมภาพันธ์ พ.ศ. 2569 เป็น 1 ในชุมชนชาติพันธุ์ของชาวญัฮกุรที่ยังคงมีการอาศัยอยู่เช่นเดียวกับชุมชนญัฮกุรอื่น ที่ยังคงกระจายตัวอยู่ตามแนวที่ราบสูงโคราช อาทิ ตามแนวทิวเขาพังเหย ทิวเขาพนมดงรัก หรือในพื้นที่อำเภอปักธงชัย จังหวัดนครราชสีมา และจังหวัดเพชรบูรณ์ 

ปี พ.ศ. 2526 ได้ย้ายมาขึ้นกับอำเภอเทพสถิต โดยตำบลบ้านไร่มีพื้นที่ปกครอง 178.00 ตารางกิโลเมตร และมีพื้นที่ 15 หมู่บ้าน ก่อนจะแยกตั้งเพิ่มเติมในปี พ.ศ. 2549 ได้แยกพื้นที่หมู่ 6 บ้านวังอ้ายคง แยกตั้งเป็นหมู่บ้านใหม่ หมู่ 16 บ้านเทพอวยชัย วันที่ 15 กุมภาพันธ์ พ.ศ. 2549

 การปกครองส่วนภูมิภาค 

 การปกครองส่วนภูมิภาค 
ตำบลบ้านไร่แบ่งพื้นที่การปกครองออกเป็น 16 หมู่บ้าน ได้แก่
 หมู่ที่ 1 บ้านไร่
 หมู่ที่ 2 บ้านโนนสำราญ
 หมู่ที่ 3 บ้านโคกกระเบื้องไห
 หมู่ที่ 4 บ้านวังอ้ายโพธิ์
 หมู่ที่ 5 บ้านวังตาเทพ
 หมู่ที่ 6 บ้านวังอ้ายคง
 หมู่ที่ 7 บ้านโนนสวรรค์
 หมู่ที่ 8 บ้านวังใหม่พัฒนา
 หมู่ที่ 9 บ้านหนองใหญ่
 หมู่ที่ 10 บ้านเทพพนา
 หมู่ที่ 11 บ้านไร่พัฒนา
 หมู่ที่ 12 บ้านสวนสวรรค์
 หมู่ที่ 13 บ้านลำปอแดง
 หมู่ที่ 14 บ้านวังกวาง
 หมู่ที่ 15 บ้านหลังสวน
 หมู่ที่ 16 บ้านเทพอวยชัย

 อ้างอิง 

บ้านไร่
บ้านไร่